Bella Thorne

Anabela Eivery Torn (Annabella Avery Thorne, g. 1997 m. spalio 8 d. Pembruk Painse, Floridoje, JAV) – amerikiečių aktorė, modelis, dainininkė ir rašytoja. Ji pelniusi daugelį apdovanojimų, įskaitant „Imagen“, „Shorty“, „Teen Choice“ bei tris „Young Artist“ apdovanojimus.

Pirmąkart Torn buvo sulaukė pripažinimo už vaidmenis, tokius kaip Margou Darling (Margaux Darling) vaidmenį 2007–2008 m. seriale „Purvas, seksas, pinigai“ ir Rufy Spaivy (Ruthy Spivey) 2009 m. draminiame seriale „Mano mirtinas priešas“ (2009), už kurį aktorė pelnė „Young Artist Award“. Didesnio populiarumo ji sulaukė suvaidinusi Sisi Džouns (CeCe Jones) „Disney Channel“ 2010–2013 m. televizijos seriale „Šokių karštinė“, už kurį gautas „Imagen Award“. Vėliau Torn taip pat vaidino „Įžymūs meilėje“ (2017–2018), „Kartu ne savo noru“ (2014), „Alvinas ir burundukai: didžioji kelionė“ (2015) ir filmų serijoje „Auklė“ (2017–2020). Aktorė labai palankiai įvertinta už vaidmenis filmuose „Mano stora amžinai bjauri draugė“ (2015), „Amitvylio siaubas. Pabudimas“ (2017), „Liūdnai pagarsėjus“ (2020) ir „Mergina“ (2020).

2011 m. Torn pradėjo savo muzikinę karjerą: šiais metais ji išleido debiutinį singlą „Watch Me“, kuris Jungtinėse Valstijose sulaukė 86-os vietos klausomiausių dainų šimtuke. Po to ši išleido ir mini albumus „Made in Japan“ (2012) bei „Jersey“ (2014). 2019 m. Torn sukūrė savo režisūrinį debiutą, režisavo suaugusiųjų filmą „Ji ir jis“, kuris sulaukė nevienareikšmiškų atsiliepimų, ir laimėjo „Pornhub Visionary Award“.

 Asmeninis gyvenimas 
2011 m. lapkričio mėn. ji pradėjo draugauti su tuometiniu studentu Tristanu Klieru (Tristan Klier). Po beveik trejų metų draugystės abudu išsiskyrė 2014 m. 2015–2016 m. Torn taip pat draugavo su anglų aktoriumi Gregu Salkinu (Gregg Sulkin). Porai išsiskyrus, aktorė viešai prisipažino esanti biseksuali. 2017 m. ji tais pačiais metais trumpai draugavo su emo reperiu Lilpypu (Lil Peep), o po to – su muzikantu Blekbėru (Blackbear). 2017–2019 m. Torn turėjo poliamorinius santykius su muzikantu Modsanu (Mod Sun) ir interneto įžymybe Tana Mongau (Tana Mongeau). Nuo 2019 m. balandžio mėn. ji gyvena monogamiškuose santykiuose su italų atlikėju Bendžaminu Maskoliu (Benjamin Mascolo), su kuriuo susižadėjo 2021 m. kovo mėn. 2019 m. liepos mėn. Torn pareiškė esanti panseksuali.

2019 m. birželio mėn. programišiai pavogė asmenines apsinuoginusios Torn nuotraukas ir už jas reikalavo piniginio atlygio. Ji vėliau šias nuotraukas publikavo pati. Tais pačiais metais aktorė pabrėžė pornografinių vaizdo klastočių problemą.

2021 m. duotame interviu „Bloody Disguisting“ Torn tvirtino, kad ji yra didžiulė siaubo žanro gerbėja.

 Diskografija 

 Studijiniai albumai 

 „What Do You See Now?“ (2022)

 Mini albumai 

 „Made in Japan“ (2012)
 „Jersey“ (2014)

 Apdovanojimai ir nominacijos 
MetaiApdovanojimasKategorijaLietuviškas pavadinimasOriginalus pavadinimasĮvertinimas2008„Young Artist“ apdovanojimasGeriausias jaunosios aktorės pasirodymas TV serialeVienišos širdysThe O.C.Nominuota2009„Young Artist“ apdovanojimasGeriausias jaunosios aktorės pasirodymas TV serialeOctober RoadOctober RoadNominuota„Young Artist“ apdovanojimasGeriausias antro plano jaunosios aktorės pasirodymas TV seriale (komedijoje ar dramoje)Mano mirtinas priešasMy Own Worst EnemyLaimėjo2010„Young Artist“ apdovanojimasGeriausias kviestinės jaunosios aktorės pasirodymas TV serialeProto mįslėsMentalNominuota2011„Young Artist“ apdovanojimasGeriausias pagrindinės jaunosios aktorės pasirodymas TV seriale (komedijoje ar dramoje)Šokių karštinėShake It UpLaimėjoIšskirtinė jaunųjų aktorių sudėtis TV serialeNominuotaGeriausias kviestinės jaunosios 11–15 metų aktorės pasirodymas TV serialeVeiverlio burtininkaiWizards of Waverly PlaceNominuotaGeriausias antro plano jaunosios 11–16 metų aktorės pasirodymas TV serialeDidelė meilėBig LoveNominuota„Imagen“ apdovanojimasGeriausia jaunoji aktorė – televizijaŠokių karštinėShake It UpNominuota2012„Young Artist“ apdovanojimasGeriausias pagrindinės jaunosios aktorės pasirodymas TV serialeŠokių karštinėShake It UpNominuotaIšskirtinė jaunųjų aktorių sudėtis TV serialeNominuota„Imagen“ apdovanojimasGeriausia jaunoji aktorė – televizijaLaimėjo„ALMA“ apdovanojimasMėgstamiausia TV aktorė – komedijaNominuota2013„Young Artist“ apdovanojimasGeriausias pagrindinės jaunosios aktorės pasirodymas TV filme, mini seriale ar bandomojoje versijojeDraugės–priešėsFrenemiesLaimėjo„Young Hollywood“ apdovanojimasVertas dėmesio filmasPačią saveLaimėjo2014„Young Hollywood“ apdovanojimasElegantiškiausiaPačią saveLaimėjoDidžiausia socialinių tinklų superžvaigždėNominuota„Teen Choice“ apdovanojimasKarščiausia moterisNominuota2015„Shorty“ apdovanojimasAktorėPačią saveLaimėjo„Teen Choice“ apdovanojimasPaauglių žiūrovų balsavimu išrinktas geriausias filmo antagonistasMano stora amžinai bjauri draugėThe DUFFLaimėjoPaauglių žiūrovų balsavimu išrinktas ryškiausias filmo vaidmuoKlyksmasScreamNominuota2017„Teen Choice“ apdovanojimasŽiūrovų balsavimu geriausia TV aktorė (drama)Įžymūs meilėjeFamous in LoveNominuotaŽiūrovų balsavimu geriausia vasarinio filmo aktorėAmitvylio siaubas. PabudimasAmityville: The AwakeningNominuota2018„Teen Choice“ apdovanojimasŽiūrovų balsavimu geriausia TV aktorė (drama)Įžymūs meilėjeFamous in LoveNominuotaŽiūrovų balsavimu geriausia draminio filmo aktorėVidurnakčio saulėMidnight SunNominuotaŽiūrovų balsavimu mėgstamiausia filmo poraBela Torn ir Patrikas Švarcenegeris – Vidurnakčio saulėBella Thorne & Patrick Schwarzenegger – Midnight SunNominuota2019Antrasis „Pornhub“ apdovanojimasVizionieriaus apdovanojimasJi ir jisHer & HimLaimėjo„German Independence“ apdovanojimasGeriausias trumpametražis filmasNominuota2020„AVN“ apdovanojimasGeriausias scenarijus dramaiJi ir jisHer & HimNominuotaGeriausias trumpametražis filmasNominuota„XBIZ“ apdovanojimasGeriausia meno vadovėNominuota

 Išnašos 

Kategorija:JAV aktoriai